See on ainuke õige abinõu - jällegi ühiselt, vastas­tikuse  omaabiga ja oma ühisel jõul. Meile pole vaja võõ­raid siingi abiks, ikka oma jõuga igast raskusest üle! Ühispank asutatakse, juhitakse ja valitsetakse samuti nagu iga teine ühing. Kõik panga käsutajad ümbrus­konnas on panga liikmed. Üks toob raha hoiule, kellel selleks raha jätkub, teine naaber võtab laenuks, kellele ajutiselt vaja. Kui panga tegevus aasta lõpuks on and­nud ülejääki - talitavad pangakasutajad-liikmed sel­lega oma äranägemise järgi. Siin maksavad kapitalide suhtes kui ka liikmete suhetes oma  pangaga samad põhi­mõtted, mis muudegi ühingute juures. Nii me aitamegi vastastikku üksteise vara kasvatada ja hoida, nagu Aado õppis seitsmendast käsust.